मुख्यमंत्री पर टिप्पणी पड़ी शहीद ब्रिगेडियर की बेटी को भारी, भक्तों ने किया ट्रोल
प्रतियोगिता का दौर चल रहा है… कि कैसे खुद को दूसरे से बड़ा देशभक्त साबित किया जाए, लेकिन खुद को साबित करने की जुगत में एक तबका देशभक्त तो नहीं बन सका… 'भक्त' जरूर बन गया। किसका भक्त? इतना तो सब समझते हैं। आजकल सोशल मीडिया पर भी ऐसे भक्तों का खूब दबदबा है, अरे भाई गाली-गलौज करने वालों से कौन नहीं डरता?
ऐसे ही भक्तों के चंगुल में फंसकर कुछ दिनों पहले ब्रिगेडियर एल एस लिड्डर की बेटी ट्रोल हो गई थीं… जिससे परेशान होकर उन्हें अपना ट्वीटर अकाउंट डिलीट करना पड़ा गया था, लिड्डर की बेटी का गुनाह सिर्फ इतना था कि उन्होंने मुख्यमंत्री योगी आदित्यनाथ की एक टिप्पणी पर आपत्ति जताई थी और उन्हें उत्तर प्रदेश में फैल रही अराजकताओं की ओर ध्यान देने के लिए कहा था, बस फिर क्या था, ट्रोल्स के रूप में भक्तों की पूरी टोली ने अपने नेता को दूध का धुला बताने के लिए लिड्डर की 17 साल की बेटी को अनाप-शनाप बोलना शुरू कर दिया।
दरअसल लखीमपुर हिंसा के बाद मचे बवाल के बीच जब कांग्रेस महासचिव प्रियंका गांधी वहां जा रही थीं, तब उन्हें सीतापुर में हाउस अरेस्ट कर लिया गया था। इस दौरान उनकी झाड़ू लगाते हुए एक वीडियो वायरल हुई थी, जिसको लेकर मुख्यमंत्री योगी आदित्यनाथ ने टिप्पणी करते हुए कहा था कि- जनता ने प्रियंका को इसी लायक छोड़ा है। इसके बाद ब्रिगेडियर लिड्डर की बेटी ने ट्वीट करते हुए लिखा था कि-
“विपक्ष को अनदेखा करते योगी आदित्यनाथ को देखते हुए उठी. मैं समझ गई हूं. ये राजनीति है. लेकिन बहुत घटिया और ये कहना सही नहीं कि वो(प्रियंका गांधी) 'केवल फर्श साफ करने लायक हैं’, मेरा मतलब, कमाल है. दम नहीं है, लेकिन डींग मारना नहीं छोड़ा. योगी, पहले यूपी में मचे उत्पात को कम करिए।”
बस फिर क्या था, मुख्यमंत्री को आइना दिखाने वाला ये ट्वीट उनके भक्तों को ना-गवार गुजरा, और उन्होंने ब्रिगेडियर की बेटी पर धावा बोल दिया, वो भी तब जब वो अपने पिता ब्रिगेडियर एल एस लिड्डर के अंतिम संस्कार के बाद परिवार के साथ खुद को संभालने में जुटी थीं।
हालांकि ब्रिगेडियर की बेटी पर भक्तों की भीड़ का सोशल हमला होता देख लोग उनके समर्थन में उतर आए और ट्रोल्स को जमकर लताड़ लगाई… शिवसेना नेता और राज्यसभा सांसद प्रियंका चतुर्वेदी ने लिखा कि-
“17 वर्षीय लड़की, जो इस दुख में भी हिम्मत रखे हुए है, ने अपने पिता का अंतिम संस्कार किया है, जो कि एक शानदार आर्मी ऑफिसर थे। उसे अपने विचारों को लेकर ट्रोल किया जा रहा है। इस कारण उसे अपना अकाउंट डिलीट करना पड़ा। आप कितना नीचे गिरेंगे।”
17 year old,grieving yet holding strong,has just cremated her father,a decorated army officer,is being trolled for her views,they want to moderate her woke-ism,military train compulsorily,want her to be corrected. In the process got her to delete her account. How low will you go?
— Priyanka Chaturvedi🇮🇳 (@priyankac19) December 10, 2021
पूर्व वित्त मंत्री पी चिदंबरम के बेटे कार्ती चिदंबरम ने भी आशना लिड्डर का समर्थन किया और कहा-
“झूठे ‘देशभक्तों और राष्ट्रवादियों’ पर धिक्कार है, जिन्होंने एक युवा शिक्षित और विचारशील लड़की को ट्विटर से हटने को मजबूर कर दिया।”
Shame on the faux “patriots & nationalists” who have hounded a young educated & thinking girl off @Twitter #Aashnalidder
— Karti P Chidambaram (@KartiPC) December 10, 2021
कांग्रेस नेता गौरव पांधी ने लिखा-
''योगी आदित्यनाथ और भाजपा विरोधी विचारों के लिए शातिर मोदी भक्तों ने शहीद ब्रिगेडियर एलएस लिड्डर की साहसी बेटी आशना को ट्रोल किया और गाली दी। इसके बाद आशना ने अपना अकाउंट डिएक्टिवेट कर दिया। ये सब उस समय हो रहा था जब उनके पिता का अंतिम संस्कार हो रहा था। ये आरएसएस का फर्जी राष्ट्रवाद है।’’
Vicious Modi Bhakts trolled & abused the courageous Aashna Lidder d/o martyr Brig LS Lidder for her anti-Adityanath & anti-BJP views, to the extent that she'd to deactivate her account. All this while her father's funeral pyre was still burning.
This is RSS's farzi Nationalism!
— Gaurav Pandhi (@GauravPandhi) December 10, 2021
भारतीय युवा कांग्रेस के अध्यक्ष श्रीनिवास बीवी ने ट्वीट कर कहा-
''हम दो भारत में रहते हैं। एक वो जहां 17 वर्षीय साहसी आशना लिड्डर को ट्विटर अकाउंट डिलीट करने पर मजबूर किया जाता है और भाजपा-विरोध विचार रखने पर भाजपा के ट्रोल्स द्वारा राष्ट्रविरोधी कहा जाता है। और दूसरा वो जहां सत्तारूढ़ पार्टी द्वारा इन ट्रोल्स को राष्ट्रभक्त कहा जाता है।’’
We live in two Indias,
One where 17yo brave Aashna Lidder D/o Brigadier Lidder is forced to delete her Twitter account, termed Anti National by BJP trolls for her Anti-BJP views.
Another, where such trolls are called Nationalists by the ruling régime.pic.twitter.com/JfcPSguRtE
— Srinivas BV (@srinivasiyc) December 10, 2021
खैर... जिस तरह से ब्रिगेडियर की बेटी को ट्रोल किया गया उनके लिए अपशब्दों का प्रयोग किया गया… ये शर्मनाक है, लेकिन अगर ऐसे लोग खुद को देशभक्त कहने लगेंगे, तो फिर देश के लिए मर मिटने वालों का सम्मान कैसे होगा, क्योंकि आशना के पिता एल एस लिड्डर अपनी पूरी जिंदगी देश लिए जिए हैं, और आखिर वक्त में भी अपनी ड्यूटी ही कर रहे थे। आपको बता दें कि तमिलनाडु के कन्नूर में हुए हेलीकॉप्टर हादसे में सीडीएस बिपिन रावत और उनकी पत्नी समेत 13 लोगों की मौत हो गई थी, जिसमें ब्रिगेडियर एल एस लिड्डर भी शामिल थे। ब्रिगेडियर लिड्डर, जनरल बिपिन रावत के सुरक्षा सलाहकार भी थे जिनकी मौत पर पूरे देश की आंखे नम हो गयीं थीं।
वैसे ये कहना गलत नहीं होगा कि जिस तरह की हरकत ब्रिगेडियर की बेटी के साथ की गई है, ये योगी सरकार की तानाशाही का नमूना मात्र है, जबकि बड़ा सवाल ये है कि अब तक उन ट्रोल्स पर कोई कार्रवाई क्यों नहीं हुई?
अपने टेलीग्राम ऐप पर जनवादी नज़रिये से ताज़ा ख़बरें, समसामयिक मामलों की चर्चा और विश्लेषण, प्रतिरोध, आंदोलन और अन्य विश्लेषणात्मक वीडियो प्राप्त करें। न्यूज़क्लिक के टेलीग्राम चैनल की सदस्यता लें और हमारी वेबसाइट पर प्रकाशित हर न्यूज़ स्टोरी का रीयल-टाइम अपडेट प्राप्त करें।
hin_Deva hin_Deva hin_Deva hin_Deva hin_Deva hin_Deva hin_Deva hin_Deva eng_Latn lus_Latn hin_Deva hin_Deva eng_Latn taq_Latn awa_Deva hin_Deva eng_Latn eng_Latn sot_Latn hin_Deva hin_Deva eng_Latn eng_Latn eng_Latn nld_Latn hin_Deva hin_Deva hin_Deva